На основу члана 32. Закона о локалној самоуправи („Службени гласник РС“, број 129/2007 и 83/2014-др.закон, 47/2018 и 111/2021), члана 2. и 53. Закона о правобранилаштву („Службени гласник РС“; број 55/2014), члана 40. и 152. Статута Општине Владичин Хан („службени гласник Града Врања“, број 7/2024-пречишћен текст), члана13. и 14. Одлуке о правобранилаштву Општине Владичин Хан („Службени гласник Града Врања“, број 9/2019), Скупштина општине Владичин Хан на седници одржаној дана 10. септембра 2024. године донела је

**РЕШЕЊЕ**

**О ПОСТАВЉЕЊУ ЗАМЕНИКА ОПШТИНСКОГ ПРАВОБРАНИОЦА**

**ОПШТИНЕ ВЛАДИЧИН ХАН**

**I**

**Јелена Тасковић**, дипломирани правник, поставља се за заменика Општинског правобраниоца општине Владичин Хан, на мандатни период од 5 (пет) година.

**II**

Решење ступа на снагу даном доношења.

**III**

Решење објавити у „Службеном гласнику Града Врања“.

**О б р а з л о ж е њ е**

Правни основ за доношење овог решења садржан је у члану 32. Закона о локалној самоуправи („Службени гласник РС“, број 129/07 и 83/14-др.закон, 101/16-др.закон, 47/2018 и 111/2021-др.закон ), члану 2. и 53. Закона о правобранилаштву ( „Службени гласник РС“, број 55/2014),члану 40. и 152. Статута Општине Владичин Хан („Службени гласник Града Врања“ број 7/2024-пречишћени текст), члану 13 и 14. Одлуке о правобранилаштву Општине Владичин Хан ( „Службени гласник Града Врања“ број 9/2019).

Чланом 2. Закона о правобранилаштву прописује се да послове правобранилаштва за заштиту имовинских права и интереса јединице локалне самоуправе обављају правобранилаштва јединица локалних самоуправа те се уређење, организација и друга питања везана за рад правобранилаштва локалне самоуправе утврђују одлуком јединице локалне самоуправе. Чланом 53. Закона прописано је да правобранилачку функцију у правобранилаштву аутономне покрајине и правобранилаштву локалне самоуправе обавља једно или више лица која се бирају у складу са Одлуком о образовању правобранилаштва.

Чланом 13. Одлуке о правобранилаштву предвиђено је да Скупштина Општине поставља Општинског Правобраниоца и заменике Општинског правобраниоца на период од 5 година, а чланом 14. је прописано да за правобраниоца и заменика може бити постављен држављанин Републике Србије који испуњава опште услове за рад у државним органима, који је завршио правни факултет, положио правосудни испит и има најмање две године радног искуства у правној струци.

Општинско веће Општине Владичин Хан утврдило је предлог кандидата за заменика Општинског правобраниоца, предлажући Јелену Тасковић, дипломираног правника са положеним правосудним испитом и радним искуством од 2 године и 5 месеци у правној струци.

Како кандидат испуњава услове утврђене Одлуком о правобранилаштву на предлог Општинског већа као овлашћеног предлагача донето је решење као у диспозитиву.

**Поука о правном средству:** Против овог решења може се покренути спор пред Вишим судом у Врању у року од 30 дана од дана достављања решења.

**СКУПШТИНА ОПШТИНЕ ВЛАДИЧИН ХАН**

**Број: 06-109/9/24-I**

**Дана: 10. септембра 2024. године**

**ПРЕДСЕДНИЦА,**

**Данијела Поповић**